Vi var to familier på i alt 9 personer, og de to lejligheder kunne fint huse os alle. Lejligheden ligger tæt på centrum med restauranter og barer, man må derfor regne med lidt støj fra festglade mennesker. Men vi synes det var dejligt, at alt var i nem gåafstand og stemningen i kvarteret var super fin. Vi havde lejet to biler, og Cinzia og hendes mand hjalp med at få fat i parkeringsbilletter, så vi altid kunne finde en parkeringsplads tæt på. Det var iøvrigt fint at køre på vejene på nordvest Sicilien. Den store overdækkede terrasse på 2. Sal var super, vi kunne alle nemt sidde der og spise, der var skygge både morgen og aften og smuk udsigt til bjerge. Cinzia var meget fleksible med tjek ind og ud. Vi kan varmt anbefale både lejlighed og by.